Vo dr Archidekduur us ghööre zu däm UNESCO-Wälterb in Speyer as Ansambel s Gmäindizentrum Juudehoof mit Mikwe, Sünagooge, Fraueschuel, Sünagoogehoof und ere archeologische Jeschiwa; in Worms s Ansambel Gmäindizentrum Sünagoogebezirk mit Sünagooge, Fraueschuel, Juuderootsstube mit Vorhalle zur Fraueschuel, „Raschi-Jeschiwa“, Sünagoogehoof, Mikwe und de middelalterlige Fundamänt vom früenere Gmäindihuus (hüte Raschi-Huus mit em Jüüdische Museum, Stadtarchiiv und dr Undere Dänkmolpflääg), und dr alt jüüdische Friidhoof „Häilige Sand“. In Mainz isch s dr alt jüüdisch Friidhoof „uf em Juudesand“ mit em äinzigartige Dänkmolfriidhoof.